Giesswein Sándor keresztényszocializmusa
By: M. Szebeni Géza
Series: Magyar Szemle könyvek / Magyar Szemle Alapítvány; Magyar Szemle könyvek
Publisher: Magyar Szemle Alapítvány
Published: 2016
Place of publication: Budapest
Language: hun
Number of pages: 300
ISBN-13: 9786155227042
Subjects: Christian socialism; Clergy; Political activity; Catholic Church
Description: Több közép- és nyugat-európai konzervatív politikus portréját vázolta már fel M. Szebeni Géza, a Magyar szemle könyvek sorozat köteteiben. Ezúttal a katolikus politizálás kiemelkedő magyarországi teoretikusa, a tizenkilencedik század végi, huszadik század eleji és a korai Horthy-korszak meghatározó keresztényszocialista politikusa, Giesswein Sándor (1856-1923) politikai pályáját mutatja be, történelmi háttérbe ágyazva. A szerző ismerteti Giesswein indulását, egyházi karrierjének főbb állomásait, tudományos munkásságát, és azt, miként kapcsolódott be elsőként a győri politikai közéletbe. A szerző ismerteti a nyugat-európai kultúrkampf eseményeit, valamint az ottani keresztény politikát is, hogy aztán össze tudja vetni a magyarországi fejleményekkel. Ír például az 1895-ös egyházpolitikai reformokról (amelyekben természetesen Giesswein is megszólalt), és bemutatja a katolikus politizálás magyarországi kezdeteit is. Megtudhatjuk, miként tevékenykedett Giesswein a Szent István Társulat alelnökeként, hogyan vélekedett a munkásság helyzetével, az agrárkérdéssel, a sztrájkkal, a szocializmussal vagy a titkos választójoggal kapcsolatban, és hogyan vezetett a saját politikai útja az Országgyűlési Néppárttól az Országos Keresztény-Szocialista Párthoz, amelyiknek aztán elnöke is lett. Részletesen olvashatunk Giesswein és a háború viszonyáról, arról, mi is történt vele a forradalmak alatt és után, hogyan került sorozatosan a támadások kereszttüzébe, mint pacifista gondolkodó, politikai pályája végén a liberális ellenzéki Reformpárt képviselője. Az utolsó fejezet halálának körülményeit és annak fogadtatását ismerteti. A végig jegyzetelt, hiánypótló jellegű kötet forrás- és irodalomjegyzékkel zárul. Széles körben ajánlható beszerzésre.
Notes: Includes bibliographical references (pages 293-[301]).